Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก
16 ก.ย. 2559

ดัชนี SET ปิดภาคเช้า
Close          1,471.58          Volume          Bt24,460M
Change          +8.19          %Change          +0.56%
 
สรุปภาวะตลาดภาคเช้า
ดัชนีช่วงเช้าปรับขึ้นตอบรับปัจจัยบวกคาดการณ์ FED จะยังไม่ปรับขึ้นอัตราดอกเบี้ยในการประชุม 20 – 21 ก.ย.เนื่องจากตัวเลขค้าปลีกและตัวเลขผู้ขอรับสวัสดิการว่างงานชะลอตัวลง  ส่งผลให้ดัชนีปิดบวกในภาคเช้า โดยมีแรงซื้อเด่นในหุ้นกลุ่ม ICT และพลังงาน
 
แนวโน้มภาคบ่ายตามค่าสัญญาณทางเทคนิค
กราฟรายวันยังคงปรับตัวขึ้นต่อแต่มีการสร้างแท่งเทียน Doji ติดต่อกันเป็นวันที่ 2 และยังไม่ผ่านแนวต้านเส้น EMA 75 วันที่ 1,477 จุดทำให้อาจมีแรงขายออกมา ซึ่งสอดคล้องกับกราฟราย 30 นาทีที่ค่าสัญญาณ RSI เข้าใกล้ภาวะ Overbought ทำให้ในช่วงบ่ายอาจลดช่วงบวกลงได้
ดังนั้นประเมินว่า SET ภาคบ่ายมีโอกาสลดช่วงบวกลงในกรอบ
แนวรับ  1,460  แนวต้าน 1,477
 
TNP  ซื้อเก็งกำไร
ราคาปิด  2.20  บาท
แนวรับ 2.18 บาท / แนวต้าน  2.30 บาท / Cut loss 2.12 บาท
กราฟดีดตัวขึ้นเป็น V shape และขึ้นยืนเหนือเส้น EMA 10 วันได้พร้อม Volume หนาแน่นเกิดเป็นสัญญาณซื้อระยะสั้น สอดคล้องกับเครื่องมือ RSI + MACD ชี้ขึ้นสนับสนุน จึงคาดว่าจะปรับตัวขึ้นต่อได้
 
TMC  ซื้อเก็งกำไร
ราคาปิด  1.97  บาท
แนวรับ  1.95  บาท / แนวต้าน 2.10  บาท / Cut loss  1.92  บาท
กราฟระยะสั้นพลิกตัวขึ้นแบบ U shape และตัดเส้น EMA 10 วันขึ้นมาเป็นสัญญาณซื้อได้สำเร็จ พร้อมกับเครื่องมือ RSI + MACD ชี้ขึ้นสนับสนุนทิศทางเชิงบวก จึงคาดว่าจะสามารถปรับตัวขึ้นต่อได้
 
ข่าวสำคัญช่วงเช้า
– สิงคโปร์เผยยอดส่งออกทรงตัวเดือนส.ค. เหตุส่งออกสินค้าอิเล็กทรอนิกชะลอตัว
– BOI เผย 7 เดือนกลุ่มอุตฯดิจิทัลยื่นขอรับส่งเสริมลงทุนสูงสุดใน 10 กลุ่มอุตสาหกรรมเป้าหมาย
– PPS เล็งซื้อกิจการในสิงคโปร์รุกงานต่างประเทศชัดเจนปีนี้,ชิงงานเมกะโปรเจ็คต์เพิ่ม
– CPF ให้ CPFH ออกหุ้นกู้มูลค่า 300 ล้านเหรียญฯ  อายุ 5 ปี ดอกเบี้ย 0.50% ขายนลท.ตปท.
– ก.ล.ต. ได้รับแบบรายงานการได้มาหุ้นของ บมจ. อกริเพียว โฮลดิ้งส์ (APURE) โดยนายโกมล จึงรุ่งเรืองกิจ ซึ่งเป็นการได้มาเมื่อวันที่ 13/09/2559 จำนวนหลักทรัพย์ที่ได้มาคิดเป็น  0.42% ของสิทธิออกเสียงทั้งหมดของกิจการ จำนวนหลักทรัพย์ภายหลังการได้มาคิดเป็น  60.33% ของสิทธิออกเสียงทั้งหมดของกิจการ
– อารดา จรูญเอก ขาย ORI 25 ล้านหุ้น ให้ Templeton Asset Management Ltd